**Opozicijos klausimai 2024m. birželio 26 d. posėdžiui**

1. Kokie darbai yra padaryti dėl Mustenių daugiabučių ir individualių namų aprūpinimu geriamu vandeniu ir kokie darbai ir kokiais terminais yra numatyti?

Atsako administracijos direktorė Jekaterina Goličenko.

1. Kokios priežastys lėmė kad Elektrėnų sav. eismo saugumo komisija vadovaujama vicemero Mariaus Urvakio pati nesirūpina ir nerekomenduoja savivaldybės administracijai atlikti kelio ženklų ir ženklinimo vertinimą ir planuoti jų keitimą arba atstatymą? Dėl kokių priežasčių Eismo saugumo komisija neinformuoja ir neprašo to pačio padaryti iš VIA Lietuva? Eismo saugumo komisija nevykdo savo nuostatuose nustatytų uždavinių.

Atsako vicemeras Marius Urvakis.

1. Dėl kokių priežasčių savivaldybė ir eismo saugumo komisija vadovaujama vicemero Mariaus Urvakio ignoruoja Vievio gyventojų prašymą Naujoji g. (VIA Lietuva kelias Nr.221 Vievis – Aukštadvaris) ties A. Petronio parduotuve įrengti parkavimą draudžiančius ženklus savivaldybės lėšomis iš VIA Lietuva prašant tik leidimo?

Atsako vicemeras Marius Urvakis.

1. Kokie ir kiek daugiabučių bus renovuojami pagal A, B klasės reikalavimus 2024 ir 2025 metais.?

Atsako administracijos direktorė Jekaterina Goličenko.

1. Kiek darbuotojų bus atleista pagal vicemerės Ingos Kartenienės vadovaujamos ne pedagoginių pareigybių mažinimo darbo grupės rekomendacijas?

Atsako vicemerė Inga Kartenienė.

1. Kokie vieši renginiai ir už kokius biudžetus (kokiomis pagrindinėmis išlaidų eilutėmis), kokiuose vietose ir planuojami per ateinančius 6 mėn. Elektrėnų savivaldybėje

Atsako Jekaterina Goličenko.

1. Kokie savivaldybės planai dėl švietimo įstaigų tinklo pertvarkos? Ar sudaryta darbo grupė? Ar įtraukti tarybos nariai?

Atsako vicemerė Inga Kartenienė.

1. Ar planuojamo Rally Elektrėnai metu sugadinti keliai ir ženklinimas bus atstatomas už savivaldybės lėšas? Kokios sumos tam numatytos?

Atsako administracijos direktorė Jekaterina Goličenko.

1. Kodėl Beižionių paminklo šauliams apklausa vykdoma tik tiesiogiai gyventojams atvykus į seniūniją, tik darbo valandomis ir neužtikrinant nešališkumo? Kokie apklausos rezultatai?

Atsako vicemerė Inga Kartenienė.

1. Ar planuoja UAB Elektrėnų komunalinis ūkis viešinti daugiabučių renovacijos projektus? Ar vis paliekama galimybė slėpti darbų kiekius, medžiagas? Dėl kokių priežasčių statinio statybos techninės priežiūros darbuotojai neteikia ataskaitų su fotofiksacijomis?

Atsako administracijos direktorė Jekaterina Goličenko.

1. Už kokių 2024 metų objektų SLD planuojama gauti (gauta) infrastruktūros mokesčiai ir kiek?

Atsako administracijos direktorė Jekaterina Goličenko.

1. Kokie planai yra dėl medicinos darbuotojų pritraukimo/skatinimo galimybių į Elektrėnų ligoninę? (Vis dar trūksta medikų, o įstaigos vadovas sakė, kad trūksta resursų sukuriant patrauklias sąlygas jiems pritraukti).

Atsako vicemerė Inga Kartenienė.

1. Kaip/ar planuojama užtikrinti mokinių užimtumą ar pakeisti tomis dienomis veiklų formatą, kai nevyksta pamokos (ugdymo procesas oficialiai vyksta, tačiau dėl mokytojų dalyvavimo egzaminuose ar jų vertinime susidaro “langai” ir jų metu vaikams nėra organizuojamas užimtumas arba juo nesinaudojama)? Klausimas diskusijai dėl ateinančių mokslo metų, kadangi šie jau baigėsi.

Atsako vicemerė Inga Kartenienė.

1. Kam yra išnuomota Sabališkių g. 2B esanti stovėjimo aikštelė ir kokias pajamas už ją gauna savivaldybė?

Atsako administracijos direktorė Jekaterina Goličenko.

1. Dėl kokių priežasčių Elektrėnų savivaldybė iki šiol nėra paskelbusi „Rail Baltica“ ruožo Kaunas-Vilnius specialiojo plano pakartotinai viešinamų sprendinių, nors kitos savivaldybės tai jau yra seniai padariusios. Ar savivaldybė dalyvauja šiame viešinimo procese, ar teikia pastabas? Jeigu dalyvauja, būtų naudinga žinoti, kokios konkrečios pastabos yra pateiktos ir kokio rezultato tikimasi.

Atsako administracijos direktorė Jekaterina Goličenko

1. Klausimas iš „Rail Baltica“ ruožo Kaunas-Vilnius specialiojo plano viešinamų sprendinių. Kaip bus užtikrintas Baltamiškio kaimo gyventojų patekimas į Baltamiškio geležinkelio stotelę ir galimybė dabar esančiu pravažiavimu išvažiuoti į A1 magistralinį kelią.

Atsako administracijos direktorė Jekaterina Goličenko

1. Savivaldybės administracija yra įtraukta trečiuoju asmeniu viešojo intereso gynimo byloje dėl žemės sklypo Geibonių g. 3D aukciono rezultatų pripažinimo negaliojančiais. Ar galite apibūdinti savivaldybės poziciją šioje byloje, o taip pat paaiškinti, kodėl savivaldybės deleguoti atstovai negina viešojo intereso kartu su prokuroru, o pataikauja „investuotojams“.

Atsako meras Gediminas Ratkevičius.

1. Kaip pasikeitusi situacija dėl kelio Abromiškės – Lapiakalnis Nr. 4730 rekonstrukcijos nuo to laiko, kai Elektrėnų savivaldybės taryba 2024-02-21 sprendimu šį kelią įrašė pirmuoju numeriu asfaltuotinų valstybinės reikšmės kelių prioritetinėje eilėje.

Atsako administracijos direktorė Jekaterina Goličenko.

1. Dėl kokių priežasčių seniūnijose organizuojamuose susitikimuose su gyventojais dėl geriamojo vandens ir nuotekų tinklų plėtros yra reikalaujama, kad preliminarias sutartis pasirašytų ne mažiau kaip 90 proc. gyventojų, nors akivaizdu, kad pasirinkta per aukšta kartelė, kuri stabdys tinklų plėtrą.

Atsako vicemeras Marius Urvakis.

1. Kokių veiksmų planuojama imtis sprendžiant užtvindytų rūsių renovuojamuose Draugystės g. namuose problemą?

Atsako administracijos direktorė Jekaterina Goličenko.

1. Kokių veiksmų administracija ėmėsi ar planuoja imtis dėl kvapų sklidimo iš Kazokiškių sąvartyno? Ar svarstoma įsigyti ir sumontuoti stacionarius metano ir sieros vandenilio (vandenilio sulfido) analizatorius ir vykdyti nuolatinį oro taršos monitoringą greta sąvartyno esančiose teritorijose?

Atsako vicemeras Marius Urvakis.

1. Elektrėnų savivaldybėje aktuali gimstamumo mažėjimo tendencija, 2023 metais savivaldybėje gimė rekordiškai mažai vaikų. Kokių reikėtų sprendimų, veiksmų, kurie galėtų pakeisti šią tendenciją teigiama kryptimi?

Atsako vicemerė Inga Kartenienė.